proxectonos/corpus_dominio_legal_administrativo_tmp huggingface dataset:
RESOLUCIÓN do 27 de xuño de 2024 pola que se resolve a convocatoria de axudas a centros privados concertados para a contratación de auxiliares de conversa durante o curso 2023/24 coa finalidade de mellorar a competencia lingüística do alumnado en linguas estranxeiras (código de procedemento ED504E).
Consellería de Educación, Ciencia, Universidades e Formación Profesional — III. Outras disposicións — 08/07/2024

A Consellería de Cultura, Educación, Formación Profesional e Universidades por Orde do 28 de decembro de 2023, publicada no DOG do 25 de xaneiro de 2024, estableceu as bases reguladoras e convocou axudas a centros privados concertados para a contratación de auxiliares de conversa durante o curso 2023/24 coa finalidade de mellorar a competencia lingüística do alumnado en linguas estranxeiras, cun período de inicio e finalización do contrato comprendido entre o 1 de setembro de 2023 e o 30 de xuño de 2024.
Unha vez rematado o procedemento previo á concesión das axudas establecido na convocatoria, cómpre facer pública a relación definitiva de centros beneficiarios destas axudas e dos non beneficiarios, de acordo co establecido no artigo 13 da dita orde.
Primeiro. Publicar a listaxe dos centros beneficiarios das axudas coa cantidade asignada a cada centro educativo e dos centros non beneficiarios. Figuran todos eles no anexo.
Segundo. Contra esta resolución, que pon fin á vía administrativa, poderase interpoñer recurso potestativo de reposición ante o conselleiro de Educación, Ciencia, Universidades e Formación Profesional no prazo dun mes, contado a partir do día seguinte ao da publicación no
Diario Oficial de Galicia
, de acordo co disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas ou, directamente, un recurso contencioso-administrativo, no prazo de dous meses, e ante o Tribunal Superior de Xustiza de Galicia, conforme os artigos 10, 14 e 46.1 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 27 de xuño de 2024
ORDE do 14 de xuño de 2024 pola que se nomea directora territorial na provincia de Ourense a Marta Vázquez Guzmán.
Consellería de Emprego, Comercio e Emigración — II. Autoridades e persoal — 19/06/2024

En virtude do establecido nos artigos 38 da Lei 1/1983, do 22 de febreiro, de normas reguladoras da Xunta e da súa Presidencia, e 11.5 do Decreto 245/2009, do 30 de abril, polo que se regulan as delegacións territoriais da Xunta de Galicia, e atendendo aos criterios establecidos na normativa citada,
Nomeo directora territorial da Consellería de Emprego, Comercio e Emigración na provincia de Ourense a Marta Vázquez Guzmán.
Santiago de Compostela, 14 de xuño de 2024
ORDE do 13 de xuño de 2024 pola que se nomea secretaria da Comisión de Toponimia.
Consellería de Cultura, Lingua e Xuventude — II. Autoridades e persoal — 19/06/2024

A Comisión de Toponimia é o órgano de estudo, asesoramento e consulta da Xunta de Galicia para a determinación dos nomes oficiais da toponimia galega e para efectuar as consultas que sexan necesarias con tal fin.
As funcións e a composición da Comisión de Toponimia están reguladas no Decreto 174/1998, do 5 de xuño, polo que se modifica o Decreto 43/1984, do 23 de marzo, polo que se regulan as funcións e a composición da Comisión de Toponimia.
Mediante a Orde do 3 de maio de 2021 nomeáronse os membros da Comisión de Toponimia (DOG núm. 83, do 4 de maio).
O Decreto 146/2024, do 20 de maio, polo que se establece a estrutura orgánica da Consellería de Cultura, Lingua e Xuventude establece no seu artigo segundo que a Comisión de Toponimia, regulada polo Decreto 174/1998, do 5 de xuño, está adscrita a esta consellería, co carácter, misión e funcións establecidos nas súas respectivas normas reguladoras. Na disposición adicional quinta establece ademais que as referencias á Consellería de Presidencia e Administración Pública contidas no Decreto 174/1998, do 5 de xuño, entenderanse realizadas á Consellería de Cultura, Lingua e Xuventude.
Segundo a normativa anteriormente indicada, a persoa secretaria da Comisión, con voz e sen voto, será un/unha funcionario/a da Consellería de Cultura, Lingua e Xuventude designado/a polo conselleiro de Cultura, Lingua e Xuventude.
De conformidade coas atribucións que me confire o artigo 3 do citado Decreto 174/1998, do 5 de xuño,
Nomear secretaria da Comisión de Toponimia a María Coutinho Villanueva, subdirectora xeral de Planificación e Dinamización Lingüística.
Santiago de Compostela, 13 de xuño de 2024
ORDE do 18 de xuño de 2024 pola que se nomea directora territorial na provincia de Pontevedra a Blanca García-Señoráns Álvarez.
Consellería de Presidencia, Xustiza e Deportes — II. Autoridades e persoal — 19/06/2024

En virtude do establecido nos artigos 38 da Lei 1/1983, do 22 de febreiro, de normas reguladoras da Xunta e da súa Presidencia, e 11.5 do Decreto 245/2009, do 30 de abril, polo que se regulan as delegacións territoriais da Xunta de Galicia, e atendendo aos criterios establecidos na normativa citada,
Nomeo directora territorial da Consellería de Presidencia, Xustiza e Deportes na provincia de Pontevedra a Blanca García-Señoráns Álvarez.
Santiago de Compostela, 18 de xuño de 2024
RESOLUCIÓN do 10 de xuño de 2024, da Dirección Xeral de Ordenación e Innovación Educativa, pola que se resolve definitivamente a relación de centros docentes admitidos para participar no proxecto Educación Dixital (E-Dixgal) durante o curso 2024/25.
Consellería de Educación, Ciencia, Universidades e Formación Profesional — III. Outras disposicións — 20/06/2024

De conformidade co establecido no punto décimo, número 4, da Resolución do 15 de abril de 2024, da Dirección Xeral de Ordenación e Innovación Educativa, pola que se convoca a selección de centros que participan no proxecto Educación Dixital (E-Dixgal) durante o curso 2024/25, esta Dirección Xeral
Primeiro. Publicar a relación definitiva de centros admitidos para participar no proxecto Educación Dixital (E-Dixgal) durante o curso 2024/25, segundo se relaciona no anexo.
Segundo. Contra esta resolución, que non esgota a vía administrativa, as persoas interesadas poderán interpoñer recurso de alzada ante a persoa titular da Consellería de Educación, Ciencia, Universidades e Formación Profesional no prazo dun mes, contado a partir do día seguinte ao da publicación desta resolución no
Diario Oficial de Galicia
, de acordo co disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas, ou ben directamente recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 10 de xuño de 2024
EXTRACTO da Orde do 23 de maio de 2024 pola que se convocan prazas de residencia nos centros residenciais docentes da Coruña, Ourense e Vigo para realizar estudos postobrigatorios non universitarios no curso 2024/25 (código de procedemento ED306A).
Consellería de Educación, Ciencia, Universidades e Formación Profesional — III. Outras disposicións — 20/06/2024

BDNS (Identif.): 768614.
De conformidade co previsto no artigo 20.8.a) e 17.3.b) da Lei 38/2003, do 17 de no-vembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
O alumnado que no curso académico 2024/25 inicie ou continúe estudos postobrigatorios non universitarios en centros docentes públicos ou privados concertados situados nos termos municipais da Coruña, Culleredo, Ourense e Vigo e reúna os requisitos académicos, persoais, de lugar de residencia e económicos establecidos na orde de convocatoria.
Segundo. Obxecto
Regular o procedemento (código ED306A) para adxudicar, de forma gratuíta ou bonificada, as prazas de residencia existentes nos centros residenciais docentes da Coruña, Ourense e Vigo.
Terceiro. Bases reguladoras
Orde do 23 de maio de 2024 pola que se convocan prazas de residencia nos centros residenciais docentes da Coruña, Ourense e Vigo para realizar estudos postobrigatorios non universitarios no curso 2024/25 (código de procedemento ED306A).
Cuarto. Prazo de presentación de solicitudes
1. Prazo de presentación de solicitudes en período ordinario:
a) Para o alumnado matriculado en bacharelato, entre o día seguinte ao da publicación desta convocatoria e o 19 de xullo de 2024 (este incluído).
b) Para o alumnado matriculado en ciclos formativos, entre o día seguinte ao da publicación desta convocatoria e o 2 de agosto de 2024 (este incluído).
2. Prazo de presentación de solicitudes en período extraordinario entre o 2 e o 6 de setembro de 2024, ambos incluídos.
Santiago de Compostela, 23 de maio de 2024
RESOLUCIÓN do 11 de xuño de 2024, da Secretaría Xeral da Lingua, pola que se conceden as axudas aos proxectos de fomento do uso do galego dos centros de titularidade pública de Galicia que imparten ensinanzas regradas de niveis non universitarios, para o curso escolar 2023/24 (código de procedemento PL500A).
Consellería de Cultura, Lingua e Xuventude — III. Outras disposicións — 20/06/2024

Mediante a Resolución do 28 de decembro de 2023 anúnciase a convocatoria de axudas para a presentación de proxectos de fomento do uso do galego dos centros de titularidade pública de Galicia que imparten ensinanzas regradas de niveis non universitarios, para o curso escolar 2023/24 (código de procedemento PL500A) (DOG núm. 10, do 15 de xaneiro).
Unha vez publicada a proposta provisional de adxudicación e revisadas as reclamacións presentadas, por proposta da Comisión Central de Cualificación constituída ao abeiro desta convocatoria,
Conceder as axudas nos termos que figuran como anexo a esta resolución, no cal se inclúe, por provincias, a relación de centros admitidos, coa indicación da puntuación concedida e do financiamento definitivo asignado a cada proxecto, así como a relación de centros excluídos, coa indicación das causas que determinaron a súa exclusión.
Santiago de Compostela, 11 de xuño de 2024
Relación de centros admitidos:
Relación de centros admitidos:
Relación de centros admitidos:
Relación de centros admitidos:
Relación de centros excluídos:
ORDE do 12 de xuño de 2024 pola que se modifica a Orde do 10 de outubro de 2023 pola que se establecen as bases reguladoras para a concesión de subvencións para a prevención dos danos causados aos bosques por incendios, desastres naturais e catástrofes en montes veciñais en man común e en sociedades de fomento forestal (Sofor), cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, e se convocan para o ano 2023 (códigos de procedemento MR651A e MR651B).
Consellería do Medio Rural — III. Outras disposicións — 19/06/2024

A Orde do 10 de outubro de 2023, pola que se establecen as bases reguladoras para a concesión de subvencións para a prevención dos danos causados aos bosques por incendios, desastres naturais e catástrofes en montes veciñais en man común e en sociedades de fomento forestal (Sofor), cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, e se convocan para o ano 2023 (códigos de procedemento MR651A e MR651B), debe ser modificada para permitir que as persoas beneficiarias se poidan acoller á ampliación do prazo de xustificación dos traballos subvencionados, dada a diminución do período efectivo dispoñible para a execución destes, unha vez publicada a Resolución do 22 de abril de 2024 pola que se resolven as solicitudes das subvencións.
Consecuentemente con todo o anterior, esta consellería, no exercicio das facultades conferidas polo artigo 34 da Lei 1/1983, do 22 de febreiro, de normas reguladoras da Xunta e da súa Presidencia,
Artigo único. Modificación da Orde do 10 de outubro de 2023 pola que se establecen as bases reguladoras para a concesión de subvencións para a prevención dos danos causados aos bosques por incendios, desastres naturais e catástrofes en montes veciñais en man común e en sociedades de fomento forestal (Sofor), cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, e se convocan para o ano 2023 (códigos de procedemento MR651A e MR651B).
A Orde do 10 de outubro de 2023 pola que se establecen as bases reguladoras para a concesión de subvencións para a prevención dos danos causados aos bosques por incendios, desastres naturais e catástrofes en montes veciñais en man común e en sociedades de fomento forestal (Sofor), cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, e se convocan para o ano 2023 (códigos de procedemento MR651A e MR651B), queda modificada como segue:
O número 2 do artigo 21 queda redactado como segue:
2. O prazo máximo para o remate e a xustificación dos traballos finaliza o 31 de outubro de 2024.
Disposición derradeira única
Esta orde entrará en vigor o mesmo día da súa publicación no
Diario Oficial de Galicia
.
Santiago de Compostela, 12 de xuño de 2024
RESOLUCIÓN do 13 de xuño de 2024, da Dirección Xeral de Saúde Pública, pola que se dá publicidade das axudas concedidas ao abeiro da Orde do 1 de abril de 2024 pola que se aproban as bases reguladoras da concesión de subvencións en réxime de concorrencia competitiva, ao abeiro de programas de interese xeral con fins de carácter sociosanitario e cofinanciados pola Unión Europea no marco do Programa FSE+ Galicia 2021-2027, para realizar programas de saúde pública, no campo da promoción da saúde da poboación xitana, por entidades privadas sen ánimo de lucro que desenvolven o seu labor na Comunidade Autónoma de Galicia, e se procede á súa convocatoria para os anos 2024 a 2027 (código de procedemento SA462E).
Consellería de Sanidade — III. Outras disposicións — 19/06/2024

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17, punto 1.b), da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas, con expresión da convocatoria, programa e crédito orzamentario a que se imputen, beneficiario, cantidade concedida e finalidade ou finalidades da subvención.
En consecuencia,
Ordenar a publicación no
Diario Oficial de Galicia
das axudas concedidas con cargo á Orde do 1 de abril de 2024 pola que se aproban as bases reguladoras da concesión de subvencións en réxime de concorrencia competitiva, ao abeiro de programas de interese xeral con fins de carácter sociosanitario e cofinanciados pola Unión Europea no marco do Programa FSE+ Galicia 2021-2027, para realizar programas de saúde pública, no campo da promoción da saúde da poboación xitana, por entidades privadas sen ánimo de lucro que desenvolven o seu labor na Comunidade Autónoma de Galicia, e se procede á súa convocatoria para os anos 2024 a 2027 (código de procedemento SA462E).
Santiago de Compostela, 13 de xuño de 2024
1. Finalidade: axudas para desenvolvemento de proxectos para mellorar o estado de saúde da comunidade xitana galega, reducir as desigualdades existentes, potenciar a participación comunitaria na promoción da súa saúde e promover o traballo en rede e o desenvolvemento de estilos de vida saudables na comunidade xitana mediante a promoción da alimentación equilibrada, a actividade física, a prevención de accidentes, e a redución do consumo de tabaco, alcol e outras substancias prexudiciais para a saúde.
2. Financiamento: aplicación orzamentaria 4202.413A.481.3 dos orzamentos xerais da Comunidade Autónoma de Galicia. Estas axudas están cofinanciadas nun 60 % pola Unión Europea no marco do Programa FSE+ Galicia 2021-2027, no obxectivo político 4: Unha Europa máis social e inclusiva, por medio da aplicación do piar europeo de dereitos sociais; Prioridade 2: Inclusión social e loita contra a pobreza; obxectivo específico ESO4.10: Promover a integración socioeconómica das comunidades marxinadas, como os xitanos e medida 2.J.02: Mediación na promoción da saúde na comunidade xitana.
3. Beneficiario e axuda concedida:
EXTRACTO da Orde do 7 de xuño de 2024 pola que se establecen as bases reguladoras das axudas para o fomento da utilización de maquinaria agrícola en réxime asociativo en Galicia, financiadas co Instrumento de Recuperación da Unión Europea (EURI) no marco do Programa de desenvolvemento rural (PDR) de Galicia 2014-2020, e se convocan para o ano 2024 (código de procedemento MR351A).
Consellería do Medio Rural — III. Outras disposicións — 19/06/2024

BDNS (Identif.): 766786
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index).
Primeiro.
Entidades beneficiarias
Poderán ser beneficiarias destas axudas:
• Cooperativas agrarias.
• Cooperativas de utilización de maquinaria en común (CUMA).
• Cooperativas de explotación comunitaria da terra de 5 ou menos anos de antigüidade.
• SAT procedente de fusión de polo menos dúas explotacións agrarias, nos últimos 5 anos naturais.
Segundo.
Obxecto
Esta orde ten por obxecto establecer as bases reguladoras das axudas, en réxime de concorrencia competitiva, para o fomento da utilización de maquinaria agrícola en réxime asociativo en Galicia.
Para iso serán subvencionables os seguintes investimentos:
a) Maquinaria agrícola.
b) Estudos técnico-económicos de viabilidade.
Non se subvencionarán:
a) A mera reposición ou adquisición de maquinaria de segunda man ou usada.
b) O IVE e outros impostos.
c) Os investimentos en maquinaria ou equipamentos relacionados coa transformación e comercialización de produtos agrarios ou forestais nin as máquinas de pequena significación para os efectos do conxunto dos socios da agrupación.
d) A maquinaria e os equipamentos de carácter forestal.
e) Colleitadoras de forraxes cun uso previsto menor de 500 horas anuais.
f) A maquinaria de aplicación de xurro mediante sistemas de prato, abano ou canóns.
Terceiro.
Bases reguladoras
Orde do 7 de xuño de 2024 pola que se establecen as bases reguladoras das axudas para o fomento da utilización de maquinaria agrícola en réxime asociativo en Galicia, financiadas co Instrumento de Recuperación da Unión Europea (EURI) no marco do PDR de Galicia 2014-2020, e se convocan para o ano 2024 (código de procedemento MR351A).
Cuarto.
Importe
Para a concesión das subvencións convocadas destinarase un crédito de 4.150.000 euros.
O importe da axuda que se concederá a cada beneficiario será do 35 % dos custos elixibles, que se poderán incrementar ata un máximo do 50 % en función da aplicación dos seguintes criterios:
▪ 5 % no caso de investimentos en zonas con limitacións naturais ou outras limitacións específicas recollidas no artículo 32 do Reglamento (UE) 1305/2013.
▪ 10 % por investimentos colectivos, cando o beneficiario procede dunha fusión de cooperativas.
Quinto.
Prazo de presentación de solicitudes
O prazo para a presentación de solicitudes é dun mes desde o día seguinte ao da súa publicación no
Diario Oficial de Galicia
.
Santiago de Compostela, 7 de xuño de 2024
RESOLUCIÓN do 13 de xuño de 2024, da Dirección Xeral de Cultura, pola que se procede á publicación das axudas concedidas en virtude da Orde do 27 de decembro de 2023 pola que se establecen as bases reguladoras das bolsas de formación en materia de arquivos e se convocan as correspondentes ao programa 2024 (código de procedemento CT110A).
Consellería de Cultura, Lingua e Xuventude — III. Outras disposicións — 19/06/2024

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas con expresión da convocatoria, o programa e o crédito orzamentario a que se imputen, o beneficiario, a cantidade concedida e a finalidade ou finalidades da subvención.
En consecuencia,
Ordenar a publicación, no
Diario Oficial de Galicia
, das axudas concedidas con cargo á Orde do 27 de decembro de 2023 pola que se establecen as bases reguladoras de bolsas de formación en materia de arquivos e se convocan as correspondentes ao programa 2024 (DOG núm. 21, do 30 de xaneiro) (código de procedemento CT110A) da Consellería de Cultura, Lingua e Xuventude, que figuran como anexo a esta resolución.
Finalidade da bolsa: proporcionar unha formación teórico-práctica relacionada cos procesos técnicos que se realizan no ámbito dos arquivos e os seus fondos documentais que, engadida á formación académica, contribúa a completar o currículum académico, ademais de favorecer a creación dun tecido de profesionais para os arquivos da Comunidade Autónoma galega.
Persoas beneficiarias: graduados universitarios ou equivalente, segundo o Espazo Europeo de Educación Superior, cunha configuración curricular (expediente académico) en que predomine a formación en Historia e/ou Arquivística.
Aplicacións orzamentarias:
– 43.03.4532A.480.1: 114.000,00 € (cento catorce mil euros).
– 43.03.432A.484.0: 9.000 € (nove mil euros).
Santiago de Compostela, 13 de xuño de 2024
ORDE do 4 de xuño de 2024 pola que se autoriza a apertura e funcionamento do CPR Nortempo Formación, de Vigo (Pontevedra).
Consellería de Educación, Ciencia, Universidades e Formación Profesional — III. Outras disposicións — 19/06/2024

A titularidade do centro privado (CPR) Nortempo Formación, de Vigo, solicita a autorización de apertura e funcionamento para impartir o ciclo formativo de grao superior CS Desenvolvemento de aplicacións multiplataforma e o CS Desenvolvemento de aplicacións web.
Logo de tramitar o expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1.
Autorización de ensinanzas
Autorizar a apertura e funcionamento do centro privado que se sinala a seguir:
– Ensinanzas que se autorizan:
Réxime ordinario, modalidade presencial
• CS Desenvolvemento de aplicacións multiplataforma (2 unidades para 20 postos escolares/unidade).
• CS Desenvolvemento de aplicacións web (2 unidades para 20 postos escolares/unidade).
Artigo 2.
Inicio da actividade
Para a posta en funcionamento das ensinanzas que se autorizan, a Dirección Territorial da Consellería de Educación, Ciencia, Universidades e Formación Profesional de Pontevedra, logo do informe do Servizo Territorial de Inspección Educativa, aprobará expresamente a relación de persoal que impartirá docencia no devandito centro, así como o equipamento axeitado
Artigo 3.
Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4.
Revisión da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 4 de xuño de 2024
DECRETO 158/2024, do 17 de xuño, polo que se concede a Medalla Castelao.
Consellería de Presidencia, Xustiza e Deportes — III. Outras disposicións — 19/06/2024

En atención aos méritos que neles concorren, por proposta do conselleiro de Presidencia, Xustiza e Deportes, e logo de deliberación do Consello da Xunta de Galicia na súa reunión do día dezasete de xuño de dous mil vinte e catro, concédeselles a Medalla Castelao a:
– Grupo Leilía.
– Borja Golán Santín.
– Amancio López Seijas.
– Maite Isla Avión.
– Asociación de Médicos Galegos (Asomega).
Santiago de Compostela, dezasete de xuño de dous mil vinte e catro
ORDE do 1 de xullo de 2024 pola que se nomean vogais do Consello Reitor da Axencia Instituto Enerxético de Galicia.
Consellería de Economía e Industria — II. Autoridades e persoal — 08/07/2024

En desenvolvemento da disposición adicional quinta da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, aprobouse o Decreto 142/2016, do 22 de setembro (DOG nº 212, do 8 de novembro), polo que se modifican as normas reguladoras do Instituto Enerxético de Galicia e se aproban os estatutos da Axencia Instituto Enerxético de Galicia.
O artigo 10 do Decreto 142/2016, do 22 de setembro, crea o Consello Reitor como órgano colexiado de goberno da axencia integrado pola Presidencia, Vicepresidencia e sete vogais, xunto cunha secretaría.
O 14 de abril de 2024 publicouse no
Diario Oficial de Galicia
o Decreto 42/2024, do 14 de abril, polo que se establece a estrutura orgánica da Xunta de Galicia. Esa estrutura desenvólvese mediante o Decreto 49/2024, do 22 de abril, polo que se fixa a estrutura orgánica das distintas consellerías da Xunta de Galicia, e o 27 de maio de 2024 publicáronse no
Diario Oficial de Galicia
os distintos decretos de estrutura orgánica das consellerías que teñen presenza no Consello Reitor. Como consecuencia destes cambios, é preciso actualizar os membros do Consello Reitor da Axencia Instituto Enerxético de Galicia.
En virtude do anterior, unha vez feita a proposta por parte das respectivas persoas titulares das consellerías correspondentes, e de conformidade coas atribucións que me confire a Lei 1/1983, do 22 de febreiro, de normas reguladoras da Xunta e da súa Presidencia, e o artigo 13 do Decreto 142/2016, do 22 de setembro, polo que se modifican as normas reguladoras do Instituto Enerxético de Galicia e se aproban os estatutos da Axencia Instituto Enerxético de Galicia,
a) Cesar como vogais do Consello Reitor da Axencia Instituto Enerxético de Galicia a:
– María Sagrario Pérez Castellanos e María Encarnación Rivas Díaz, en representación da Consellería de Medio Ambiente, Territorio e Vivenda.
– Jorge Atán Castro, en representación da Consellería de Facenda e Administración Pública.
– Patricia Argerey Vilar, en representación da Consellería de Economía Industria e Innovación.
b) Nomear como vogais do Consello Reitor da Axencia Instituto Enerxético de Galicia a:
– Paula Uría Traba e María Sol Díaz Mouteira, en representación da Consellería de Medio Ambiente e Cambio Climático.
– José María Barreiro Díaz, en representación da Consellería de Facenda e Administración Pública.
– Nicolás Vázquez Iglesias, en representación da Consellería de Economía e Industria.
Santiago de Compostela, 1 de xullo de 2024
ORDE do 2 de xullo de 2024 pola que se nomea director territorial na provincia de Pontevedra a Nicolás Lorenzo Montes.
Consellería de Medio Ambiente e Cambio Climático — II. Autoridades e persoal — 08/07/2024

En virtude do establecido no artigo 38 da Lei 1/1983, do 22 de febreiro, de normas reguladoras da Xunta e da súa Presidencia, e no 11.5 do Decreto 245/2009, do 30 de abril, polo que se regulan as delegacións territoriais da Xunta de Galicia, e atendendo aos criterios establecidos na normativa citada,
Nomeo director territorial da Consellería de Medio Ambiente e Cambio Climático na provincia de Pontevedra a Nicolás Lorenzo Montes.
Santiago de Compostela, 2 de xullo de 2024
ORDE do 11 de xuño de 2024 por la que se nomea directora territorial na provincia de Ourense a Sandra Quintas Vázquez.
Consellería de Cultura, Lingua e Xuventude — II. Autoridades e persoal — 17/06/2024

En virtude do establecido no artigo 38 da Lei 1/1983, do 22 de febreiro, de normas reguladoras da Xunta e da súa Presidencia, e no 11.5 do Decreto 245/2009, do 30 de abril, polo que se regulan as delegacións territoriais da Xunta de Galicia, e atendendo aos criterios establecidos na normativa citada,
Nomeo directora territorial da Consellería de Cultura, Lingua e Xuventude na provincia de Ourense a Sandra Quintas Vázquez.
Santiago de Compostela, 11 de xuño de 2024
ORDE do 11 de xuño de 2024 por la que se nomea director territorial na provincia da Coruña a Severino Álvarez Monteserín.
Consellería de Cultura, Lingua e Xuventude — II. Autoridades e persoal — 17/06/2024

En virtude do establecido no artigo 38 da Lei 1/1983, do 22 de febreiro, de normas reguladoras da Xunta e da súa Presidencia, e no 11.5 do Decreto 245/2009, do 30 de abril, polo que se regulan as delegacións territoriais da Xunta de Galicia, e atendendo aos criterios establecidos na normativa citada,
Nomeo director territorial da Consellería de Cultura, Lingua e Xuventude na provincia da Coruña a Severino Álvarez Monteserín.
Santiago de Compostela, 11 de xuño de 2024
ORDE do 11 de xuño de 2024 pola que se nomea directora territorial na provincia de Pontevedra a María José Echevarría Moreno.
Consellería de Cultura, Lingua e Xuventude — II. Autoridades e persoal — 17/06/2024

En virtude do establecido no artigo 38 da Lei 1/1983, do 22 de febreiro, de normas reguladoras da Xunta e da súa Presidencia, e no 11.5 do Decreto 245/2009, do 30 de abril, polo que se regulan as delegacións territoriais da Xunta de Galicia, e atendendo aos criterios establecidos na normativa citada,
Nomeo directora territorial da Consellería de Cultura, Lingua e Xuventude na provincia de Pontevedra a María José Echevarría Moreno.
Santiago de Compostela, 11 de xuño de 2024
ORDE do 7 de xuño de 2024 pola que se nomea a Concepción Iglesias Pousa e a Carlos Basalo Vidal presidenta e vicepresidente, respectivamente, do Consello Regulador da Denominación de Orixe Ribeiro.
Consellería do Medio Rural — II. Autoridades e persoal — 17/06/2024

Mediante a Orde do 14 de marzo de 2023, da Consellería do Medio Rural, nomeouse a Juan Manuel Casares Gándara e a Concepción Iglesias Pousa presidente e vicepresidenta, respectivamente, do Consello Regulador da Denominación de Orixe Ribeiro.
O pasado día 6 de maio, Juan Manuel Casares Gándara presentou ante o pleno do dito consello regulador a renuncia ao seu cargo e desencadeouse así o procedemento para a súa substitución, que se recolle no Decreto 4/2007, do 18 de xaneiro, polo que se regulan as denominacións xeográficas de calidade do sector alimentario e os seus consellos reguladores.
Na reunión do pleno do Consello Regulador, que tivo lugar o día 3 de xuño de 2024, acordouse elixir a Concepción Iglesias Pousa presidenta deste organismo. Ao quedar así vacante a vicepresidencia, nese mesmo pleno acordouse elixir a Carlos Basalo Vidal, vogal do Consello Regulador, para ocupar a vicepresidencia.
Por todo isto, de acordo co establecido no Decreto 4/2007, do 18 de xaneiro,
Artigo único. Nomeamento da presidenta e do vicepresidente do Consello Regulador da Denominación de Orixe Ribeiro
1. Noméase a Concepción Iglesias Pousa presidenta do Consello Regulador da Denominación de Orixe Ribeiro.
2. Noméase a Carlos Basalo Vidal vicepresidente do Consello Regulador da Denominación de Orixe Ribeiro.
Santiago de Compostela, 7 de xuño de 2024
ORDE do 11 de xuño de 2024 por la que se nomea director territorial na provincia de Lugo a Manuel Antonio Fernández Piñeiro.
Consellería de Cultura, Lingua e Xuventude — II. Autoridades e persoal — 17/06/2024

En virtude do establecido no artigo 38 da Lei 1/1983, do 22 de febreiro, de normas reguladoras da Xunta e da súa Presidencia, e no 11.5 do Decreto 245/2009, do 30 de abril, polo que se regulan as delegacións territoriais da Xunta de Galicia, e atendendo aos criterios establecidos na normativa citada,
Nomeo director territorial da Consellería de Cultura, Lingua e Xuventude na provincia de Lugo a Manuel Antonio Fernández Piñeiro.
Santiago de Compostela, 11 de xuño de 2024
EXTRACTO da Resolución do 6 de xuño de 2024 pola que se ordena a publicación do Acordo do 28 de maio de 2024 polo que se modifican as bases e se convoca o V Premio de Investigación Carlos G. Otero Díaz.
Consello de Contas de Galicia — III. Outras disposicións — 17/06/2024

BDNS (Identif.): 766129.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pódese consultar na Base de datos nacional de subvencións (BDNS) (http://www.pap-minhap.bdnstrans/index).
Primeiro. Persoas beneficiarias
Persoas autoras ou persoas coautoras de traballos de investigación, que teñan o seu domicilio en calquera dos Estados membros da Unión Europea, que poderán ter a condición de persoa física ou grupo de investigación composto por persoas físicas, baixo a coordinación dun/dunha dos/das seus/súas integrantes, que actuará como representante do grupo e responsable do traballo para os efectos oportunos.
Segundo. Obxecto
Distinguir aqueles traballos de investigación cuxo contido garde relación coa prevención da corrupción nas administracións públicas.
Terceiro. Bases reguladoras
Acordo do Pleno do Consello de Contas, do 23 de setembro de 2019, polo que se crea o Premio de investigación Carlos G. Otero Díaz e se establecen as bases reguladoras para a súa concesión, publicado mediante Resolución do conselleiro maior, do 29 de outubro de 2019 (DOG núm. 215, do 12 de novembro), modificadas mediante Resolución do conselleiro maior, do 23 de maio de 2022, polo que se publica o Acordo do Pleno do 18 de maio de 2022 (DOG núm. 110, do 9 de xuño), por Resolución do conselleiro maior, do 23 de xuño de 2023, polo que se publica o Acordo do Pleno do Consello de Contas do 22 de xuño de 2023 (DOG núm. 129, do 7 de xullo) e por Resolución do 5 de xuño de 2024, pola que se publica o Acordo do Pleno do Consello de Contas do 28 de maio de 2024.
Cuarto. Financiamento
O premio previsto nesta convocatoria farase efectivo con cargo á aplicación orzamentaria 02.01.111C.481.01 dos orzamentos xerais da Comunidade Autónoma de Galicia para o ano 2024.
Quinto. Importe
A dotación económica do V Premio de investigación Carlos G. Otero Díaz é de 4.500 euros, distribuídos da seguinte forma:
a) Primeiro premio: 3.000 euros.
b) Segundo premio: 1.500 euros.
c) Accésits: no caso de ser declarados desertos o primeiro e segundo premios, poderanse conceder ata tres accésits de 1.000 euros cada un.
Sexto. Prazo de presentación.
O prazo iníciase o día seguinte ao da publicación da convocatoria e remata o 15 de novembro de 2024.
Santiago de Compostela, 6 de xuño de 2024
ORDE do 3 de xuño de 2024 pola que se determina a época de perigo alto de incendios.
Consellería do Medio Rural — III. Outras disposicións — 17/06/2024

O artigo 9 da Lei 3/2007, do 9 de abril, de prevención e defensa contra os incendios forestais de Galicia establece que, en consideración aos antecedentes e datos históricos sobre o risco de aparición de incendios forestais en Galicia e sobre a incidencia das variables meteorolóxicas no comportamento do lume, a consellería con competencias en materia forestal definirá a época de perigo alto, que condicionará a intensidade das medidas que se vaian adoptar para a defensa do territorio de Galicia.
As análises espazo-temporais dos lumes forestais en Galicia nos últimos vinte anos reflicten dúas épocas cun incremento notable da actividade incendiaria e, polo tanto, débense considerar como épocas de perigo alto de incendios:
– Unha época fixa no período estival, que se corresponde normalmente coa campaña de incendios, durante os meses de xullo, agosto e setembro.
– Unha época variable, cunha duración aproximada dun mes, que oscila normalmente entre os meses de febreiro, marzo, abril, xuño e outubro.
Nestas épocas o despregamento de medios de extinción e alerta deberá ser máximo, en función dos índices de risco.
A ampliación como período de perigo alto da época fixa no período estival, así como a declaración como perigo alto da época variable, requiren de mecanismos áxiles e eficaces que permitan dar a coñecer estas circunstancias de modo inmediato aos medios implicados nos traballos de prevención e defensa contra incendios forestais, xa que os índices de risco de incendios e as predicións meteorolóxicas de que se dispón na actualidade só permiten facer previsión fiables como máximo a tres días. Por isto, procede establecer un medio dotado de maior celeridade que permita o coñecemento xeral e a adecuada publicidade da previsión de novos períodos para ofrecer maior seguridade e garantías aos cidadáns.
Con base no exposto, e ao abeiro do establecido na Lei 1/1983, do 22 de febreiro, de normas reguladoras da Xunta e da súa Presidencia,
Artigo único. Época de perigo alto de incendios
Decláranse como época de perigo alto de incendios forestais durante o ano 2024 as datas comprendidas entre o 1 de xullo e o 30 de setembro.
Disposición derradeira primeira. Facultade de desenvolvemento
Facúltase o director xeral de Defensa do Monte para ditar cantas instrucións sexan precisas para modificar as ditas datas e declarar como perigo alto outras épocas do ano, cando as condicións meteorolóxicas ou outras circunstancias agraven o risco de incendios.
Disposición derradeira segunda. Entrada en vigor
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 3 de xuño de 2024
RESOLUCIÓN do 7 de xuño de 2024, da Dirección Xeral de Cultura, pola que se publican as axudas concedidas en virtude da Orde do 5 de xaneiro de 2024 pola que establecen as bases reguladoras das bolsas de formación en materia de museos e se convocan as correspondentes ao programa 2024 (Diario Oficial de Galicia número 21, do 30 de xaneiro) (código de procedemento CT110B).
Consellería de Cultura, Lingua e Xuventude — III. Outras disposicións — 17/06/2024

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no Diario Oficial de Galicia as subvencións concedidas con expresión da convocatoria, o programa e o crédito orzamentario a que se imputen, o beneficiario, a cantidade concedida e a finalidade ou finalidades da subvención.
En consecuencia,
Ordenar a publicación, no Diario Oficial de Galicia, das axudas concedidas con cargo á Orde do 5 de xaneiro de 2024 pola que establecen as bases reguladoras das bolsas de formación en materia de museos e se convocan as correspondentes ao programa 2024 (DOG núm. 21, do 30 de xaneiro) (código de procedemento CT110B), da Consellería de Cultura, Lingua e Xuventude, que figuran como anexo a esta resolución.
Finalidade da axuda: proporcionar unha formación teórico-práctica que, engadida á formación académica, contribúa a completar o currículo académico ademais de favorecer a creación dun tecido de profesionais para os centros museísticos da Comunidade Autónoma Galega.
Persoas beneficiarias:
– Persoas graduadas ou licenciadas universitarias cunha configuración curricular (expediente académico) en que se acredite un mínimo de 75 créditos nestas materias para cada unha das especialidades seguintes:
1º Historia da Arte.
2º Arqueoloxía.
Persoas graduadas ou con diplomatura universitaria en Conservación e Restauración de Bens Culturais ou equivalente, nas especialidades de:
1º Arqueoloxía.
2º Pintura ou Escultura.
Aplicacións orzamentarias:
-– 43.03.432A.480.2: 114.000,00 € (cento catorce mil euros) (dotación económica).
– 43.03.432A.484.0: 9.000,00 € (nove mil euros) (Seguridade Social).
Santiago de Compostela, 7 de xuño de 2024
RESOLUCIÓN do 7 de xuño de 2024, da Dirección Xeral de Ordenación e Innovación Educativa, pola que se regula o bacharelato de excelencia en Ciencias e Tecnoloxía (STEMbach), para o curso 2024/25.
Consellería de Educación, Ciencia, Universidades e Formación Profesional — III. Outras disposicións — 17/06/2024

Co obxecto de regular a continuidade, implantación e organización do bacharelato de excelencia en Ciencias e Tecnoloxía (STEMbach) na Comunidade Autónoma de Galicia, así como a convocatoria dirixida aos centros que desexen impartilo, resolvo anunciar:
Primeiro. Que na páxina web da Consellería de Educación, Ciencia, Universidades e Formación Profesional (http://www.edu.xunta.gal/portal/) estará dispoñible a convocatoria pola que se regula o bacharelato de excelencia en Ciencias e Tecnoloxía (STEMbach), para o curso 2024/25.
Segundo. Que o prazo de presentación de solicitudes será de 15 días hábiles a partir do día seguinte ao da publicación deste anuncio no Diario Oficial de Galicia.
Terceiro. Que os centros deberán cubrir a solicitude que figura no anexo I da convocatoria e dirixila á Dirección Xeral de Ordenación e Innovación Educativa da Consellería de Educación, Ciencia, Universidades e Formación Profesional.
Santiago de Compostela, 7 de xuño de 2024
ORDE do 12 de xuño de 2024 pola que se autoriza a apertura e o funcionamento do centro de educación especial privado Lenda Educativa, de Carballo.
Consellería de Educación, Ciencia, Universidades e Formación Profesional — III. Outras disposicións — 21/06/2024

A titularidade do centro de educación especial privado Lenda Educativa, de Carballo, solicita a autorización de apertura e funcionamento dun centro docente específico de educación especial.
Logo de tramitar o expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos
Artigo 1. Autorización de ensinanzas
Autorizar a apertura e o funcionamento do centro privado que se sinala a seguir:
Denominación xenérica: centro de educación especial privado (CEEPR).
Denominación específica: Lenda Educativa.
Código do centro: 15033307.
Domicilio: Gontade.
Localidade: Ardaña.
Concello: Carballo.
Código postal: 15109.
Provincia: A Coruña.
Titular: Lenda Educativa, Sociedade Cooperativa Galega.
Ensinanzas que se autorizan:
Educación especial: 3 unidades.
Artigo 2. Inicio da actividade
Para a posta en funcionamento das ensinanzas que se autorizan, a Dirección Territorial da Consellería de Educación, Ciencia, Universidades e Formación Profesional da Coruña, logo do informe do Servizo Territorial de Inspección Educativa, aprobará expresamente a relación de persoal que impartirá docencia no dito centro.
Artigo 3. Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4. Revisión da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Disposición derradeira primeira. Recursos
Contra esta orde, que esgota a vía administrativa, as persoas interesadas poderán formular recurso potestativo de reposición, ante esta consellería, no prazo dun mes contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente o recurso contencioso-administrativo, no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda. Entrada en vigor
Esta orde entrará en vigor o día seguinte ao da súa publicación no
Diario Oficial de Galicia.
Santiago de Compostela, 12 de xuño de 2024
RESOLUCIÓN do 21 de maio de 2024, da Dirección Xeral de Relacións Institucionais e Parlamentarias, pola que se ordena a publicación do Acordo do 9 de maio de 2024, da Comisión Bilateral de Cooperación Administración Xeral do Estado-Comunidade Autónoma de Galicia, en relación coa Lei 1/2024, do 11 de xaneiro, da calidade alimentaria de Galicia.
Consellería de Presidencia, Xustiza e Deportes — III. Outras disposicións — 21/06/2024

Conforme o establecido no artigo 33 da Lei orgánica 2/1979, do 3 de outubro, do Tribunal Constitucional, modificado pola Lei orgánica 1/2000, do 7 de xaneiro, esta dirección xeral dispón a publicación no Diario Oficial de Galicia do acordo que figura como anexo a esta resolución.
Santiago de Compostela, 21 de maio de 2024
A Comisión Bilateral de Cooperación Administración Xeral do Estado-Comunidade Autónoma de Galicia adoptou o seguinte acordo:
I. De conformidade coas negociacións previas realizadas polo grupo de traballo constituído en cumprimento do previsto no acordo da Comisión Bilateral de Cooperación Administración Xeral doo Estado-Comunidade Autónoma de Galicia para o estudo e a proposta de solución das discrepancias competenciais manifestadas en relación co artigo 29 da Lei 1/2024, do 11 de xaneiro, da calidade alimentaria de Galicia, adoptou o seguinte acordo:
Ambas as partes coinciden en considerar que o punto 2 do artigo 29 se interpretará e aplicará, no exercicio das potestades normativas e administrativas da Xunta de Galicia, no sentido de que o réxime sancionador contido no título VII da Lei 1/2024, do 11 de xaneiro, non se aplicará ás infraccións e sancións de competencia estatal que se refiran a denominacións de orixe e indicacións xeográficas protexidas de ámbito territorial supraautonómico.
II. En razón ao acordo alcanzado, ambas as partes coinciden en considerar resoltas as discrepancias manifestadas e concluída a controversia exposta.
III. Comunicar este acordo ao Tribunal Constitucional para os efectos previstos no artigo 33.2 da Lei orgánica 2/1979, do 3 de outubro, do Tribunal Constitucional, así como inserilo no Boletín Oficial del Estado e no Diario Oficial de Galicia.